"İnter"lə "Qəbələ"nin 41-ci dueli » Sportnet.az
"İnter"lə "Qəbələ"nin 41-ci dueli
Tarix: 12-08-2017, 13:04 Bölmə: Futbol / Topaz Premyer Liqası
Bu gün "İnter" və "Qəbələ" klubları tarixdə 41-ci dəfə üz-üzə gəkəcəklər.
Sportnet.az-ın məlumatına görə, ilk dəfə 11 il əvvəl qarşılaşan komandalar indiyədək 40 dəfə üz-üzə gəlib. Hesabında 12 qələbə olan "Qəbələ” 13 dəfə bərabərliklə kifayətlənib. 15 matçda isə Bakı təmsilçisi qalib gəlib. Top fərqində də paytaxt təmsilçisi öndədir – 54:40.
Keçirilən 40 qarşılaşmadan 36-sı çempionata, 4-ü kuboka təsadüf edib. Premyer Liqa oyunlarında 9 dəfə qələbə qazanan "qırmızı-qaralar” səfər matçına yubiley uğuru üçün çıxacaq. Əyalət komandası 13 heç-heçə etdiyi rəqibi ilə görüşlərin 14-dən xalsız ayrılıb. Çempionatda rəqib qapısından 33 top keçirən "İnter” 48 qol buraxıb.
"İnter”in qonağı olacaq "Qəbələ” 20 dəfə səfərdə indiki rəqibi ilə qarşılaşıb. Bu matçların 10-da meydan sahibləri qalib gəlibsə, 5 bərabərlik qeydə alınıb. "Qırmızı-qaralar” rəqib meydanında 5 dəfə qələbə əldə edib. Bakılılar 34, qəbələlilər 19 dəfə qol sevinci yaşayıb.
"Qəbələ” – "İnter” qarşılaşmalarında vurulan 94 qolun müəlliflərinə nəzər salsaq, Daniel Subotiç hamıdan çox – 5 dəfə fərqlənib. "Qırmızı-qaralar"ın sabiq hücumçusu bu qollardan 4-nü 2017-ci ildə rəqib qapısından keçirib. "İnter”in futbolçularından Robertas Poşkus, Valter Quqlemon, Petar Zlatinov və Mikel Alvaro hərəyə 4 qol vurub.
Ötən mövsüm baş tutan 6 matçda – 4 çempionat və 2 kubok görüşündə rəqibinə uduzmayan "Qəbələ” ümumilikdə 9 oyundur "İnter”ə məğlub olmur. Bu müddətdə 5 qələbə və 4 heç-heçəsi olan "qırmızı-qaralar” 2017-ci ilə təsadüf edən son 4 görüşdə qalib gəlib.
Xatırladaq ki, "İnter Arena”da keçiriləcək "İnter” – "Qəbələ” qarşılaşması saat 20:00-da başlayacaq.
Tarix: 25-11-2017, 20:26 Bölmə: Futbol / Topaz Premyer Liqası / Müsahibə / Slider / Göy
"Roma" - "Qarabağ" matçında heyətlər müəyyənləşdi
Tarix: 5-12-2017, 22:41 Bölmə: Futbol / Dünya futbolu / Çempionlar Liqası
Həmyerlimiz gümüş medal qazanıb
Tarix: 19-11-2017, 12:21 Bölmə: Döyüş növləri / Güləş
<img src="/uploads/posts/2017-11/1511079638_mqdefault.jpg"
Tarix: Dünən, 14:23 Bölmə: Futbol / Topaz Premyer Liqası / Baş xəbər / Slider / Qırmızı
"Kəpəz"dən "Binə"yə 3 cavabsız qol - VİDEO
Tarix: 29-11-2017, 20:11 Bölmə: Futbol / Azərbaycan Kuboku / Video / Sportnet TV / Göy